CELEX: 21994A0103(31)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 30 σχετικά με ειδικές διατάξεις για την οργάνωση της συνεργασίας στον τομέα των στατιστικών

Avis juridique important

|

21994A0103(31)

Συμφωνία για τον Ευρωπαϊκό Οικονομικό Χώρο - Πρωτόκολλο 30 σχετικά με ειδικές διατάξεις για την οργάνωση της συνεργασίας στον τομέα των στατιστικών  

Επίσημη Εφημερίδα αριθ. L 001 της 03/01/1994 σ. 0197 - 0197

ΠΡΩΤΟΚΟΛΛΟ 30σχετικά με ειδικές διατάξεις για την οργάνωση της  συνεργασίας στον τομέα των στατιστικών1.  Συγκροτείται διάσκεψη αντιπροσώπων στην οποία  συμμετέχουν οι εθνικές στατιστικές υπηρεσίες των συμβαλλομένων μερών, η Στατιστική Υπηρεσία των  Ευρωπαϊκών Κοινοτήτων (Eurostat) και η Στατιστική Συμβουλευτική Υπηρεσία των κρατών της ΕΖΕΣ (ΣΣΥ  της ΕΖΕΣ). Η διάσκεψη κατευθύνει τη στατιστική συνεργασία, αναπτύσσει προγράμματα και διαδικασίες  για τη στατιστική συνεργασία σε στενό συντονισμό με τα προγράμματα και τις διαδικασίες της  Κοινότητας και παρακολουθεί την εφαρμογή τους. 2.  Από την έναρξη της ισχύος της συμφωνίας, τα κράτη της ΕΖΕΣ συμμετέχουν σε σχέδια που αφορούν  δράσεις προτεραιότητας στον τομέα της στατιστικής πληροφόρησης  (1). Τα κράτη της ΕΖΕΣ συνεισφέρουν οικονομικά σε αυτές τις δράσεις, σύμφωνα με το άρθρο 82 παράγραφος  1, στοιχείο α), της συμφωνίας και τους συναφείς δημοσιονομικούς κανονισμούς. Τα κράτη της ΕΖΕΣ συμμετέχουν πλήρως σε όλες τις επιτροπές των ΕΚ που επικουρούν την Επιτροπή των  ΕΚ στη διαχείριση ή την ανάπτυξη σχετικών δράσεων στο βαθμό που διέπονται από τη συμφωνία. 3.  Οι στατιστικές πληροφορίες που προέρχονται από τα κράτη της ΕΖΕΣ και αφορούν θέματα που  διέπονται από τη συμφωνία, συντονίζονται από την ΣΣΥ της ΕΖΕΣ και διαβιβάζονται, μέσω της υπηρεσίας  αυτής, στην Eurostat. Η αποθήκευση και η επεξεργασία των στοιχείων πραγματοποιείται από την  Eurostat. 4.  Η Eurostat και η ΣΣΥ της ΕΖΕΣ εξασφαλίζουν τη διάθεση των στατιστικών σχετικά με τον ΕΟΧ στους  διάφορους χρήστες και στο κοινό. 5.  Τα κράτη της ΕΖΕΣ επιβαρύνονται με τις πρόσθετες δαπάνες στις οποίες θα υποβάλλεται η Eurostat  για την αποθήκευση, επεξεργασία και διάθεση των στοιχείων που προέρχονται από τα εν λόγω κράτη,  σύμφωνα με τις διατάξεις της συμφωνίας. Τα σχετικά ποσά καθορίζονται κατά τακτά διαστήματα από τη  Μικτή Επιτροπή του ΕΟΧ. 6.  Τα εμπιστευτικά στατιστικά στοιχεία μπορούν να χρησιμοποιούνται μόνο για στατιστικούς σκοπούς. (1)  Π.χ. μελλοντικά σχέδια όπως εκείνα που καθορίζονται στο 389 Υ 0628 (01) ψήφισμα του  Συμβουλίου της 19ης Ιουνίου 1989, σχετικά με την εφαρμογή ενός σχεδίου για δράσεις προτεραιότητας  στον τομέα της στατιστικής πληροφόρησης: Στατιστικό πρόγραμμα των Ευρωπαϊκών Κοινοτήτων 1989 έως  1992 (ΕΕ αριθ. C 161 της 27.6.1989, σ. 1).